ՀՀ Հաշվեքննիչ պալատին

Բաղրամյան 19 Երևան Հայաստանի Հանրապետություն Ամսաթիվ

Հարգելի տիկնայք և պարոնայք,

Մենք ներկայացնում ենք սույն նամակը ԱԲԳ նախարարության (այսուհետ՝ Նախարարություն) ֆինանսական հաշվետվությունների ձեր կողմից իրականացվող հաշվեքննության հետ կապված: Սույն ֆինանսական հաշվետվությունները ներառում են 20\_\_թ. դեկտեմբերի 31-ի դրությամբ Ծախսերի նախահաշիվների կատարման հաշվեկշիռները, հաշվետու ժամանակաշրջանում Բյուջետային ծախսերի և բյուջետային պարտքերի մասին կազմված հաշվետվությունները, Արտաբյուջետային միջոցների գոյացման և տնօրինման մասին հաշվետվությունը, Դեբիտորական, կրեդիտորական պարտքերի և պահեստավորված միջոցների մասին հաշվետվությունը, 230, 231, 140 և 143 ենթահաշիվներով բյուջեից ֆինանսավորված գումարների շարժի մասին տեղեկանքը, Գանձապետական ստորաբաժանումում հաշվի մնացորդի վերաբերյալ տեղեկանքը, ինչպես նաև հաշվապահական հաշվառման նշանակալի քաղաքականությունները և այլ բացատրական նյութեր: Հաշվեքննության նպատակն է կարծիք արտահայտել, թե արդյոք ֆինանսական հաշվետվությունները բոլոր էական առումներով ճշմարիտ են ներկայացնում 2013թ. դեկտեմբերի 31-ի դրությամբ Ծախսերի նախահաշիվների կատարման հաշվեկշիռները, և նույն ամսաթվին ավարտող տարվա Բյուջետային ծախսերի և բյուջետային պարտքերի մասին կազմված հաշվետվությունները, Արտաբյուջետային միջոցների գոյացման և տնօրինման մասին հաշվետվությունը, Դեբիտորական, կրեդիտորական պարտքերի և պահեստավորված միջոցների մասին հաշվետվությունը, 230, 231, (140, 143) ենթահաշիվներով բյուջեից ֆինանսավորված գումարների շարժի մասին տեղեկանքը, Գանձապետական ստորաբաժանումում հաշվի մնացորդի վերաբերյալ տեղեկանքը՝ համաձայն Բյուջետային ու հանրային հատվածի հաշվապահական հաշվառման դասակարգումների և դրանց կիրառման ցուցումների:

Մենք ընդունում ենք մեր պատասխանատվությունը ֆինանսական հաշվետվությունների ճշմարիտ կերպով ներկայացման համար և հավաստում այդ: Այդ պատասխանատվությունը ներառում է այնպիսի ներքին հսկողության համակարգի մշակումը, ներդրումը և գործարկումը, որը թույլ կտա պատրաստել և ճշմարիտ կերպով ներկայացնել ֆինանսական հաշվետվություններ, որոնք զերծ են էական խեղաթյուրումներից՝ պայմանավորվոծ խարդախությամբ կամ սխալով: Մենք պատասխանատու ենք նաև համապատասխան հաշվապահական հաշվառման քաղաքականության կիրառման և ստեղծված հանգամանքներում ողջամիտ հաշվապահական գնահատականներ տալու համար: Մենք հաստատում ենք ֆինանսական հաշվետվությունները:

Սույն նամակում ներկայացված որոշ տեղեկատվություն վերաբերում է միայն էական նշանա­կություն ունեցող հարցերին: Մենք ընդունում ենք, որ խեղաթյուրումները (տեղեկատվության բացթողնման և/կամ անճշտության հետևանքով) համարվում են էական, եթե նրանք առանձին կամ միասին կարող են ազդեցություն ունենալ ֆինանսական հաշվետվությունների հիման վրա օգտագործողների կայացրած տնտեսական որոշումների վրա: Էական նշանակությունը կախված է առկա հանգամանքներում խեղաթյուրման գնահատված չափից կամ բնույթից: Որպես որոշիչ գործոն կարող են հանդես գալ հոդվածի չափը կամ բնույթը, կամ երկուսի համադրությունը:

Մենք հարցումներ ենք ուղղել Նախարարության համապատասխան գիտելիքներ և փորձ ունեցող պաշտոնյաներին: Համապատասխանաբար հիմք ընդունելով մեր տրամադրության տակ եղած տեղեկատվությունը և գիտելիքները մենք հաստատում ենք հետևյալը.

1. Ֆինանսական հաշվետվությունները բոլոր էական առումներով ճշմարիտ են ներկայացված Բյուջետային ու հանրային հատվածի հաշվապահական հաշվառման դասակարգումների և դրանց կիրառման ցուցումների համապատասխան:
2. Մենք ձեզ տրամադրել ենք բոլոր ֆինանսական գրառուները և հարակից տվյալները:
3. Գոյություն չունեն օրենքների և այլ իրավական ակտերի հետ փաստացի կամ հնարավոր անհամապատասխանության դեպքեր, որոնք կարող էին էական ազդեցություն ունենալ ֆինանսական հաշվետվությունների վրա:
4. Մենք հաստատում ենք, որ ՝

Ա. Մենք ընդունում ենք, որ խարդախություն հասկացությունը ներառում է ֆինանսական հաշվետվությունների կեղծման և ակտիվների ապօրինի յուրացման արդյունքում առաջացած խեղաթյուրումներ: Ֆինանսական հաշվետվությունների կեղծման արդյունքում առաջացած սխալները ներառում են ֆինանսական հաշվետվություններում արտացոլված գումարների մեջ միտումնավոր սխալներ կամ բացթողումներ՝ ֆինանսական հաշվետվությունների օգտագործողներին շփոթեցնելու նպատակով: Ակտիվների ապօրինի յուրացման արդյունքում առաջացած սխալները ներառում են ակտիվների գողությունը, որը հաճախ ուղեկցվում է կեղծ և խեղաթյուրված գրառումներով:

Բ. Մենք հաստատում ենք, որ պատասխանատվություն ենք կրում ներքին հսկողության համակարգերի մշակման և գործարկման համար, որոնք նախատեսված են խարդախության և սխալների կանխարգելման և բացահայտման համար:

Գ. Մենք ձեզ բացահայտել ենք մեզ հայտնի ողջ տեղեկատվությունը խարդախության դեպքերի կամ վերջիններիս վերաբերյալ կասկածների մասին, որոնք ազդեցություն են ունեցել նախարարության գործունության վրա և որոնցում ներգրավված են եղել՝

* ղեկավար անձիք
* աշխատակիցները, որոնք նշանակալի դեր ունեն ներքին վերահսկողության համակարգում:

Դ. Մենք ձեզ բացահայտել ենք մեզ հայտնի ողջ տեղեկատվությունը ֆինանսական հաշվետվությունների վրա ազդեցություն ունեցող խարդախության դեպքերը և վերջիններիս վերաբերյալ կասկածները:

Ե. Մենք ձեզ բացահայտել ենք խարդախության արդյունքում ֆինանսական հաշվետվությունների էական խեղաթյուրման հետ կապված ռիսկի մեր գնահատման արդյունքները:

1. Մենք գտնում ենք,որ ֆինանսական հաշվետվություններում ներառված չճշգրտված խեղաթյուրումները, որոնք ներկայացված են սույ նամակի հավելված 1-ում, ինչպես առանձին, այնպես էլ՝ միասին վերցված, էական ազդեցություն չեն ունենա ֆինանսական հաշվետվությունների վրա ընդհանուր առմամբ:
2. Մենք հավելված 2-ում բացահայտել ենք կապակցված կողմերի ինքնությունը, ինչպես նաև վերջիններիս հետ գործարքների մնացորդները և տվյալներն այնքանով, որքանով մենք տեղյակ ենք այդպիսի կողմերի առկայության մասին:
3. Մենք ըստ պատշաճի գրանցել և Ձեզ բացահայտել ենք բոլոր փաստացի և պայմանական պարտավորությունները:
4. Գոյություն չունեն փաստացի կամ ակնկալվող դատական գործեր, որոնք չեն բացահայտվել ֆինանսական հաշվետվություններում:
5. Տեղի չեն ունեցել որևէ էական գործառնություններ, որոնք ըստ պատշաճի չեն գրանցվել ֆինանսական հաշվետվությունների համար հիմք հանդիսացող հաշվապահական գրառումներում:
6. Նախարարությունը կատարել է իր բոլոր պայմանագրային պարտավորությունները, որոնց չկատարումը կարող էր էական ազդեցություն ունենալ ֆինանսական հաշվետվությունների վրա:
7. Հաշվետու ամսաթվից հետո տեղի չեն ունեցել այնպիսի իրադարձություններ, որոնք ճշգրտում կամ բացահայտում են պահանջում ֆինանսական հաշվետվություններում, որոնք չեն կատարվել:

Հարգանքով՝

Արմեն Պողոսյան

ԱԲԳ նախարարության աշխատակզմի ղեկավար

Աննա Սիմոնյան

Ֆինանսատնտեսական վարչության ղեկավար